CELEX: 62007TJ0352
Clauză compromisorie
Contracte încheiate în cadrul celui de al patrulea program-cadru pentru activități de cercetare, dezvoltare tehnologică și demonstrative
Proiectele Rise și Healthline
Neconformitatea cu prevederile contractuale a unei părți din cheltuielile declarate
Rambursarea unei părți din sumele plătite în avans
Judecare în lipsă

Acțiune formulată de Comisie în temeiul articolului 238 CE în vederea obținerii rambursării unei părți din sumele plătite
în avans de Comunitate în cadrul contractelor DE 3010 (DE) Rise și HC 4007 (HC) Healthline, precum și plata unor dobânzi de
întârziere
Dispozitivul
1)
Obligă Rednap AB la rambursarea către Comisie a sumei de 334 375,49 euro.
2)
Obligă Rednap la plata către Comisie a unor dobânzi de întârziere pentru suma de 219 125,22 euro începând de la 1 iunie 2002
la o rată legală stabilită în legislația elenă și până la achitarea completă a datoriei, fără ca această rată să poată depăși,
începând de la 1 august 2007, 11,75 % pe an.
3)
Obligă Rednap la plata către Comisie a unor dobânzi de întârziere pentru suma de 115 250,27 euro începând de la 31 mai 2002
la o rată legală stabilită în legislația elenă și până la achitarea completă a datoriei, fără ca această rată să poată depăși,
începând de la 1 august 2007, 11,75 % pe an.
4)
Obligă Rednap la plata cheltuielilor de judecată.